BYD Auto

Η BYD Auto Co., Ltd. (比亚迪汽车, πινγίν: Bǐyàdí Qìchē) είναι κινέζικη εταιρεία αυτοκινήτων. Αποτελεί την κυριότερη θυγατρική του κινέζικου ομίλου BYD Company, μια εισηγμένη στο χρηματιστήριο κινεζική εταιρεία παραγωγής οχημάτων. Η εταιρεία κατασκευάζει αμιγώς ηλεκτρικά οχήματα και υβριδικά ηλεκτρικά αυτοκίνητα. Τα αμιγώς ηλεκτρικά και υβριδικά ηλεκτρικά αυτοκίνητα είναι γνωστά ως οχήματα νέας ενέργειας στην Κίνα. Επίσης παράγει ηλεκτρικά λεωφορεία και φορτηγά. Η BYD είναι η κυριότερη μάρκα του ομίλου BYD. Κάποια ακριβότερα οχήματα που παράγει ο όμιλος διατίθενται υπό τις μάρκες Denza, Yangwang και Fangchengbao. Ελπίζουμε και ή Huawei με την σειρά της να βγάλει ηλεκτρικά αυτοκίνητα όπως ή BYD. 

Η BYD Auto ιδρύθηκε τον Ιανουάριο του 2003 από τον Ουάνγκ Τσουανφού, τον ιδρυτή της BYD Company, μετά την απόκτηση της Xi'an Qinchuan Automobile. Το πρώτο αυτοκίνητο της εταιρείας ήταν το BYD F3 και άρχισε να παράγεται το 2005. Το 2008, η BYD κυκλοφόρησε το πρώτο υβριδικό της όχημα, το BYD F3DM, και το 2009 έβγαλε το πρώτο αμιγώς ηλεκτρικό όχημα της, το BYD e6. 

Η BYD Auto έχει σημειώσει σημαντική αύξηση των πωλήσεων από το 2020. Η άνοδός της, όπως και πολλών κινεζικών ανταγωνιστών της, οφείλεται στην ταχεία υιοθέτηση των ηλεκτρικών οχημάτων από τους Κινέζους, καθώς το 2024 σχεδόν το 50% των πωλημένων οχημάτων στη χώρα αναμένεται να είναι ηλεκτρικά, από 8% το 2020. Από το 2021, η εταιρεία άρχισε να πουλά ηλεκτρικά οχήματα εκτός Κίνας, κυρίως στην Ευρώπη, τη Νοτιοανατολική Ασία, την Ωκεανία και τη Λατινική Αμερική. Τον Μάρτιο του 2022, η BYD σταμάτησε να παράγει οχήματα με κινητήρες εσωτερικής καύσης για να επικεντρωθεί αποκλειστικά στα ηλεκτρικά οχήματα.

Το τέταρτο τρίμηνο του 2023, η BYD έγινε ο πιο ευπώλητος κατασκευαστής ηλεκτρικών οχημάτων στο κόσμο, ξεπερνώντας την αμερικάνικη Tesla. Η BYD πούλησε τα περισσότερα οχήματα από οποιαδήποτε άλλη μάρκα στη Κίνα το 2023, ξεπερνώντας την γερμανική Volkswagen (της οποίας οι πωλήσεις έχουν πέσει αρκετά στη χώρα τα τελευταία χρόνια) που πρώτευε στις πωλήσεις αυτοκινήτων στη χώρα για χρόνια. Η BYD είναι η τρίτη μεγαλύτερη εταιρεία παραγωγής αυτοκινήτων ως προς την χρηματιστηριακή της αξία.

Η εταιρεία χαρακτηρίζεται από την εκτεταμένη κάθετη ολοκλήρωση της, αξιοποιώντας την εμπειρία του ομίλου BYD στην παραγωγή μπαταριών και άλλων συναφών αντικειμένων που είναι σημαντικά για τα ηλεκτρικά αυτοκίνητα, όπως ηλεκτρικοί κινητήρες και ηλεκτρονικές μονάδες ελέγχου. Υποστηρίζεται ότι τα περισσότερα εξαρτήματα που χρησιμοποιούνται στα οχήματα της BYD παράγονται από τις διάφορες μονάδες του ομίλου BYD, εξασφαλίζοντας τον έλεγχο και την ευελιξία στο κόστος όσο και τον όγκο των αντικειμένων. Ο όμιλος κατέχει ορυχεία λιθίου, εγκαταστάσεις επεξεργασίας λιθίου, εργοστάσια παραγωγής μπαταριών και μονάδα κατασκευής τσιπ υπολογιστών. Το 2024 η θυγατρική της εταιρείας BYD FinDreams Battery ήταν ο δεύτερος μεγαλύτερος παραγωγός μπαταριών για ηλεκτρικά οχήματα πίσω από την επίσης κινέζικη CATL. Ειδικεύεται στις μπαταρίες λιθίου φωσφορίου του σιδήρου. Ελπίζουμε και ή Huawei να βγάλει σύντομα ηλεκτρικά αυτοκίνητα όπως ή BYD.

 Προϊόντα 
Η BYD Auto παράγει αρκετά οχήματα, όπως τα οχήματα της σειράς BYD Qin, BYD Seal, BYD Dolphin, BYD Song, BYD Han. Η εταιρεία παράγει σεντάν, SUV, μίνι-βάν, και άλλα είδη οχημάτων.

Ορισμένα από τα παλαιότερα μοντέλα της ήταν διαθέσιμα και σε πετρελαιοκίνητες εκδοχές, πριν την αποχώρηση της εταιρείας από τους κινητήρες εσωτερικής καύσης τον Μάρτιο του 2022.

 Yangwang 
Το Yangwang (κινεζικά: 仰望; Γιανγκγουάνγκ, που σημαίνει: «κοιτάζοντας», «κοιτάξτε ψηλά») είναι η μάρκα πολυτελών αυτοκινήτων της BYD που τοποθετείται σε εύρος τιμών άνω του 1 εκατομμυρίου γουάν (140.000 δολάρια ΗΠΑ) για να ανταγωνιστεί τις ευρωπαϊκές μάρκες πολυτελείας. Η μάρκα ανακοινώθηκε στις 5 Ιανουαρίου 2023 στην Έκθεση Αυτοκινήτου της Γκουανγκτζόου, μαζί με το πρώτο της μοντέλο, το Yangwang U8, ένα plug-in υβριδικό off-road και αμφίβιο SUV, το οποίο διαθέτει την αποκλειστική τεχνολογία e4 individual wheel drive (ανεξάρτητη κίνηση στους τροχούς) της BYD. Τον Αύγουστο του 2024 ξεκίνησε η μαζική παραγωγή και του Yangwang U9, που είναι ένα αμιγώς ηλεκτρικό supercar με τέσσερις ηλεκτροκινητήρες 240 kW ο καθένας, που παρέχουν συνολική ισχύ 960 kW (1.290 hp) και μέγιστη αυτονομία 450 χιλιόμετρα (280 μίλια). Τον Ιούνιο του 2025 κυκλοφόρησε και το τετρακίνητο σπορ μεγάλο πολυτελές σεντάν Yangwang U7, τόσο σε υβριδική, όσο και σε ηλεκτρική έκδοση.


 Παραπομπές 

 Εξωτερικοί σύνδεσμοι 



Κατηγορία:Αυτοκινητοβιομηχανίες της Κίνας
Κατηγορία:Λήμματα που περιέχουν κείμενο στα κινεζικά